CELEX: 52020PC0198
Language: fi
Date: 2020-05-08
Title: Ehdotus NEUVOSTON PÄÄTÖS direktiivien (EU) 2017/2445 ja (EU) 2017/1995 muuttamisesta kansallisen lainsäädännön osaksi saattamiselle asetetun määräajan ja soveltamispäivän osalta covid-19-kriisin puhkeamisen vuoksi

EUROOPAN KOMISSIO
            Bryssel 8.5.2020
            COM(2020) 198 final
            2020/0082(CNS)
            Ehdotus
            NEUVOSTON PÄÄTÖS
            direktiivien (EU) 2017/2445 ja (EU) 2017/1995 muuttamisesta kansallisen lainsäädännön osaksi saattamiselle asetetun määräajan ja soveltamispäivän osalta covid-19-kriisin puhkeamisen vuoksi 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvosto antoi 5. joulukuuta 2017 neuvoston direktiivin (EU) 2017/2455
                  1
               , jäljempänä ’sähköisen kaupankäynnin alv-direktiivi, jolla muutetaan direktiiviä 2006/112/EY
                  2
               , jäljempänä ’alv-direktiivi’ ja direktiiviä 2009/132/EY
                  3
                palvelujen suorituksia ja tavaroiden etämyyntiä koskevien tiettyjen alv-velvoitteiden osalta.
            
            
               Neuvosto antoi 21. marraskuuta 2019 direktiivin (EU) 2019/1995
                  4
               , jäljempänä ’toinen sähköisen kaupankäynnin alv-direktiivi’, jolla muutetaan alv-direktiiviä tavaroiden etämyyntiä ja tiettyjä kotimaisia tavaroiden luovutuksia koskevien säännösten osalta.
            
            
               Tämä alv:n nykyaikaistamista rajat ylittävässä sähköisessä kuluttajakaupassa koskevan kattavan lainsäädäntöpaketin, jäljempänä ’sähköisen kaupankäynnin alv-paketti’, soveltamispäiviksi vahvistettiin enimmäkseen 1. tammikuuta 2021, jotta jäsenvaltioilla olisi riittävästi aikaa mukauttaa lainsäädäntöään ja tietoteknisiä järjestelmiään. 
            
            
               Komissio esitti 14. helmikuuta 2020 tilannekatsauksen jäsenvaltioiden valmiudesta. Useimmat jäsenvaltiot vahvistivat tässä yhteydessä pystyvänsä soveltamaan sääntöjä määräaikaan mennessä. Kaksi jäsenvaltiota epäili valmiuksiaan ja pyysi soveltamisen lykkäämistä yhdellä tai useammalla vuodella. Komissio tarjosi apua kyseisille vaikeuksia kohdanneille jäsenvaltioille auttaakseen niitä selvittämään esteet. Se pysyi luottavaisena sen suhteen, että jäsenvaltiot olisivat valmiita 1. tammikuuta 2021 mennessä. 
            
            
               Covid-19-kriisin odottamattoman puhkeamisen ja sen merkittävien vaikutusten vuoksi jäsenvaltioiden oli kuitenkin muutettava prioriteetteja ja siirrettävä resursseja sähköisen kaupankäynnin alv-paketin täytäntöönpanosta pandemian torjuntaan. Sen vuoksi muut jäsenvaltiot eivät voi enää taata pystyvänsä saattamaan päätökseen uusien sääntöjen valmistelutyötä voidakseen soveltaa niitä 1. tammikuuta 2021 mennessä ja saattaakseen edellä mainitut direktiivit osaksi kansallista lainsäädäntöään määräaikaan mennessä. Kansallisen tason tietotekninen järjestelmä, jota tarvitaan sähköisen kaupankäynnin alv-direktiivissä vahvistettujen sääntöjen panemiseksi täytäntöön, on vaarassa viivästyä huomattavasti, mikä asettaa kyseenalaiseksi useiden jäsenvaltioiden valmiuden soveltaa uusia sääntöjä 1. tammikuuta 2021 alkaen. Keskeiset talouden toimijat, etenkin posti- ja kuriiripalvelujen tarjoajat, esittivät samanlaisia huolenaiheita ja kehottivat komissiota lykkäämään sähköisen kaupankäynnin alv-paketin soveltamispäivää kuudella kuukaudella covid-19-kriisin vuoksi. 
            
            
               Komissio järjesti 24. huhtikuuta 2020 kokouksen jäsenvaltioiden kanssa arvioidakseen niiden valmiutta soveltaa uusia sääntöjä 1. tammikuuta 2021 alkaen. Valtaosa jäsenvaltioista ilmoitti edelleen pystyvänsä soveltamaan niitä ajoissa, mutta samalla ne korostivat, että sähköisen kaupankäynnin alv-paketin toimintaa koskevat säännökset perustuvat periaatteeseen, jonka mukaan kaikkien jäsenvaltioiden olisi voitava soveltaa niitä asianmukaisesti, minkä vuoksi ne ilmoittivat olevansa valmiita tukemaan enintään kuuden kuukauden lykkäystä. 
            
            
               Edellä esitetty huomioon ottaen tämän ehdotuksen tavoitteena on lykätä neuvoston direktiivillä (EU) 2017/2455 ja neuvoston direktiivillä (EU) 2019/1995 tehtyjen muutosten 1 päiväksi tammikuuta 2021 vahvistettua soveltamispäivää kuudella kuukaudella. Uusi soveltamispäivä on näin ollen 1. heinäkuuta 2021. Kuuden kuukauden lykkäystä ehdotetaan siksi, että viive voitaisiin pitää mahdollisimman lyhyenä jäsenvaltioille aiheutuvien budjettitappioiden lisääntymisen minimoimiseksi.
            
            
               •Yhdenmukaisuus muiden alaa koskevien politiikkojen säännösten kanssa
            
            
               Tämän ehdotuksen yleisinä tavoitteina ovat sisämarkkinoiden toiminnan sujuvoittaminen, EU:n yritysten kilpailukyvyn parantaminen ja tosiasiallisen verotuksen varmistaminen sähköisessä kaupassa. Sähköisen kaupankäynnin alv-paketti on johdonmukainen neuvoston tukemassa alv-toimintasuunnitelmassa
                  5
                äskettäin vahvistetun alv:n määräpaikkaperiaatteen kanssa. Kyseisen periaatteen soveltaminen aloitetaan myöhemmin. 
            
            
               Alv-toimintasuunnitelman lisäksi sähköisen kaupankäynnin alv-paketti on mainittu yhtenä keskeisenä aloitteena digitaalisten sisämarkkinoiden strategiassa
                  6
               , sisämarkkinastrategiassa
                  7
                ja sähköisen hallinnon toimintasuunnitelmassa
                  8
               . 
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Ehdotus perustuu Euroopan unionin toiminnasta tehdyn sopimuksen (SEUT-sopimus) 113 artiklaan. Kyseisen artiklan mukaan neuvosto antaa yksimielisesti erityisessä lainsäätämisjärjestyksessä sekä Euroopan parlamenttia ja talous- ja sosiaalikomiteaa kuultuaan säännökset jäsenvaltioiden sääntöjen yhdenmukaistamisesta välillisen verotuksen alalla.
               
            
            
               •Toissijaisuusperiaate (jaetun toimivallan osalta) 
            
            
               Tällä ehdotuksella lykätään 1 päiväksi tammikuuta 2021 vahvistettu soveltamispäivää niiden sähköistä kaupankäyntiä koskevien alv-direktiivien osalta, jotka neuvosto antoi joulukuussa 2017 ja marraskuussa 2019 ja jotka kaikkien jäsenvaltioiden on saatettava osaksi kansallista lainsäädäntöään 31. joulukuuta 2020 mennessä. Tämä ehdotus on seurausta covid-19-kriisin puhkeamisesta, joka asettaa jäsenvaltioille kansallisella tasolla haasteita tämänhetkisen hätätilanteen ratkaisemiseksi ja aiheuttaa joillekin jäsenvaltioille vaikeuksia varmistaa kansallisiin tietoteknisiin järjestelmiinsä tarvittavien muutosten täytäntöönpano määräaikaan mennessä. Sähköisen kaupankäynnin alv-paketin toimintaa koskevat säännökset perustuvat periaatteeseen, jonka mukaan kaikkien jäsenvaltioiden olisi pystyttävä soveltamaan niitä asianmukaisesti.
            
            
               Koska alv on EU:n tasolla yhdenmukaistettu vero, jäsenvaltiot eivät voi itse asettaa erilaisia sääntöjä. Sen vuoksi kaikki sähköisen kaupankäynnin alv-sääntöjen muuttamista koskevat aloitteet, mukaan lukien soveltamispäivän muuttaminen, edellyttävät alv-direktiivin muuttamista koskevaa komission ehdotusta, eikä niitä voida toteuttaa kansallisella tasolla toteutettavin yksipuolisin toimin.
            
         
         
            
               
                  Ehdotus on näin ollen toissijaisuusperiaatteen mukainen.
               
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen, koska siinä ei ylitetä sitä, mikä on tarpeen perussopimusten tavoitteiden, erityisesti sisämarkkinoiden moitteettoman toiminnan saavuttamiseksi. Toissijaisuustestin tapaan jäsenvaltiot eivät voi puuttua näihin kysymyksiin ilman sähköistä kaupankäyntiä koskevien alv-direktiivien soveltamispäivien muuttamisesta annettavaa ehdotusta.
               
            
            
               •Toimintatavan valinta
            
            
               
                  Ehdotuksella muutetaan neuvoston direktiiviä (EU) 2017/2455 ja neuvoston direktiiviä (EU) 2019/1995. Toimintatavaksi on valittu neuvoston päätös, koska ainoa muutos on kansallisen lainsäädännön osaksi saattamiselle asetetun määräajan ja soveltamispäivän lykkääminen. 
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Useat jäsenvaltiot sekä posti- ja kuriiripalvelujen tarjoajat ovat ottaneet yhteyttä komissioon ja korostaneet, että covid-19-kriisin puhkeamisen vuoksi on hyvin epätodennäköistä, että niiden tietotekniset järjestelmät olisivat valmiita ja toimintakykyisiä sähköisen kaupankäynnin alv-paketin soveltamisen aloittamiseksi ja panemiseksi täytäntöön 1. tammikuuta 2021 mennessä. 
               
            
            
               Komissio järjesti 24. huhtikuuta 2020 kokouksen jäsenvaltioiden kanssa arvioidakseen niiden valmiutta soveltaa uusia sääntöjä 1. tammikuuta 2021 alkaen. Valtaosa jäsenvaltioista ilmoitti edelleen pystyvänsä soveltamaan niitä ajoissa, mutta samalla ne korostivat, että sähköisen kaupankäynnin alv-paketin toimintaa koskevat säännökset perustuvat periaatteeseen, jonka mukaan kaikkien jäsenvaltioiden olisi voitava soveltaa niitä asianmukaisesti, minkä vuoksi ne ilmoittivat olevansa valmiita tukemaan enintään kuuden kuukauden lykkäystä. 
            
            
               •Vaikutustenarviointi
            
            
               Ehdotuksesta, joka johti sähköisen kaupankäynnin alv-direktiivin hyväksymiseen, tehtiin vaikutustenarviointi
                  9
               . Tällä ehdotuksella muutetaan ainoastaan direktiivissä (EU) 2017/2455 ja direktiivissä (EU) 2019/1995 säädettyjen muutosten soveltamispäiviä covid-19-kriisin puhkeamisen vuoksi.
            
            
               •Sääntelyn toimivuus ja yksinkertaistaminen
            
            
               Tämän ehdotuksen päätavoitteena on lykätä sähköisen kaupankäynnin alv-paketin soveltamispäivää kuudella kuukaudella covid-19-kriisin puhkeamisen vuoksi.
            
            
               Ehdotuksella ei muuteta sääntöjen sisältöä, vaan sillä ainoastaan lykätään kuudella kuukaudella niiden soveltamispäivää.
            
            
               4.TALOUSARVIOVAIKUTUKSET
            
            
               
                  Tämä ehdotus on osa hanketta, jolla lykätään sähköisen kaupankäynnin alv-paketin soveltamispäivää. 
               
               
                  Jo hyväksytyn sähköisen kaupankäynnin alv-paketin talousarviovaikutukset esitetään yksityiskohtaisesti neuvoston direktiiviä 2017/2455 koskevan ehdotuksen perusteluissa (COM (2016)757 final
                     10
                  ).
               
               
                  Jäsenvaltioiden budjettitappioiksi arvioidaan noin 5–7 miljardia euroa vuodessa, jos sähköisen kaupankäynnin alv-pakettia ei panna asianmukaisesti täytäntöön. Näin ollen kuuden kuukauden viive aiheuttaisi noin 2,5–3,5 miljardin euron tappiot. Jos jäsenvaltiot ja yritykset eivät kuitenkaan ole valmiita soveltamaan sähköisen kaupankäynnin alv-sääntöjä, vaarana on, ettei järjestelmä toimi asianmukaisesti, mikä voisi aiheuttaa lähes vastaavat tappiot.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
         
         
            
               
                  Täytäntöönpanoa valvoo hallinnollisen yhteistyön pysyvä komitea tukenaan siihen kuuluva tietotekninen alakomitea sekä tietotekniikkaa käsittelevä pysyvä komitea. 
               
            
            
               •Ehdotukseen sisältyvien säännösten yksityiskohtaiset selitykset
            
            
               Tämä ehdotus koskee ainoastaan alv-direktiivissä säädetyn sähköisen kaupankäynnin alv-paketin jo hyväksytyn lainsäädäntökehyksen soveltamispäivää. Soveltamispäivää lykätään kuudella kuukaudella. Tämä tarkoittaa, että sääntöjä sovelletaan 1. heinäkuuta 2021 alkaen eikä 1. tammikuuta 2021 alkaen. Näin ollen jäsenvaltioiden on hyväksyttävä ja julkaistava kansallisen lainsäädännön osaksi saattamista koskevat toimenpiteensä viimeistään 30. kesäkuuta 2021 eikä viimeistään 31. joulukuuta 2020.
            
            
               Ehdotuksen syynä on covid-19-kriisin puhkeaminen, joka aiheuttaa jäsenvaltioille paineita reagoida välittömästi ja toteuttaa kiireellisiä toimenpiteitä kansallisella tasolla lieventääkseen kriisin yrityksille ja koko väestölle aiheuttamia seurauksia. Näiden ennennäkemättömien poikkeuksellisten olosuhteiden vuoksi useat jäsenvaltiot eivät voi taata, että sähköisen kaupankäynnin alv-paketin tarvittavat säännöt saatetaan osaksi kansallista lainsäädäntöä ja pannaan täytäntöön kansallisella tasolla 1. tammikuuta 2021 mennessä.
            
            
               2020/0082 (CNS)
            
            
               Ehdotus
            
            
               NEUVOSTON PÄÄTÖS
            
            
               direktiivien (EU) 2017/2445 ja (EU) 2017/1995 muuttamisesta kansallisen lainsäädännön osaksi saattamiselle asetetun määräajan ja soveltamispäivän osalta covid-19-kriisin puhkeamisen vuoksi 
                  
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
            
            
               ottaa huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, 
            
            
               ottaa huomioon Euroopan parlamentin lausunnon
                  11
               , 
            
            
               ottaa huomioon Euroopan talous- ja sosiaalikomitean lausunnon
                  12
               , 
            
            
               noudattaa erityistä lainsäätämisjärjestystä, 
            
            
               sekä katsoo seuraavaa:
            
            
               (1)Neuvoston direktiivissä 2006/112/EY
                  13
               , sellaisena kuin se on muutettuna neuvoston direktiivillä (EU) 2017/2455
                  14
                ja neuvoston direktiivillä (EU) 2019/1995
                  15
               , vahvistetaan lainsäädäntökehys arvonlisäveron, jäljempänä ’alv’, nykyaikaistamista rajat ylittävässä sähköisessä kuluttajakaupassa koskevalle paketille. Valtaosaa näistä uusista säännöksistä on määrä soveltaa 1 päivästä tammikuuta 2021.
            
            
               (2)Maailman terveysjärjestö (WHO) julisti covid-19:n kansainväliseksi kansanterveysuhkaksi 30 päivänä tammikuuta 2020. Se julisti covid-19-epidemian pandemiaksi 11 päivänä maaliskuuta 2020. Covid-19 on aiheuttanut tartuntoja kaikissa jäsenvaltioissa. Useat jäsenvaltiot ovat julistaneet kansallisen hätätilan, koska tapausten määrä on kasvanut hälyttävästi ja koska covid-19:n torjumiseksi ei ole välittömästi käytettävissä tehokkaita keinoja. 
            
            
               (3)Covid-19-kriisin puhkeaminen on ennennäkemätön ja ennakoimaton hätätilanne, joka vaikuttaa syvästi kaikkiin jäsenvaltioihin ja pakottaa ne toteuttamaan välittömiä toimia kansallisella tasolla, jotta ensisijaiseksi tavoitteeksi asetettu kriisi voitaisiin ratkaista jakamalla uudelleen muihin kohteisiin varattuja resursseja. Kriisin vuoksi useilla jäsenvaltioilla on vaikeuksia saattaa päätökseen direktiiveissä (EU) 2017/2445 ja (EU) 2019/1995 vahvistettujen sääntöjen soveltamiseksi tarvittavien tietoteknisten järjestelmien kehittäminen 31 päivään joulukuuta 2020 mennessä ja soveltaa niitä 1 päivästä tammikuuta 2021. Eräät jäsenvaltiot sekä posti- ja kuriiripalvelujen tarjoajat ovat sen vuoksi pyytäneet direktiiveissä (EU) 2017/2455 ja (EU) 2019/1995 säädettyjen soveltamispäivien lykkäämistä. 
            
            
               (4)Kun otetaan huomioon jäsenvaltioille covid-19-kriisin ratkaisemisesta syntyvät haasteet ja se, että uudet säännökset perustuvat periaatteeseen, jonka mukaan kaikkien jäsenvaltioiden on päivitettävä tietotekniset järjestelmänsä voidakseen soveltaa direktiivien (EU) 2017/2445 ja (EU) 2019/1995 säännöksiä ja siten varmistaa muutetuissa järjestelmissä tapahtuva tietojen ja maksujen kerääminen ja toimittaminen, mainittujen direktiivien saattamiselle osaksi kansallista lainsäädäntöä asetettua määräaikaa ja niiden soveltamispäivää on tarpeen lykätä kuudella kuukaudella. Kuuden kuukauden lykkäys on asianmukaista, koska viive olisi pidettävä mahdollisimman lyhyenä, jotta jäsenvaltioille aiheutuvien budjettitappioiden lisääntyminen voitaisiin minimoida.
            
         
         
            
               (5)Direktiivejä (EU) 2017/2455 ja (EU) 2019/1995 olisi sen vuoksi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla 
                  Muutokset direktiiviin (EU) 2017/2455
            
            
            
               Muutetaan direktiivi (EU) 2017/2455 seuraavasti:
            
            
               (1)muutetaan 2 artikla seuraavasti:
            
            
               (a)korvataan otsikko seuraavasti:
            
            
                ”Direktiivin 2006/112/EY muutokset, jotka tulevat voimaan 1 päivänä heinäkuuta 2021”;
            
            
               (b)korvataan johdantokappale seuraavasti:
            
            
            
               ”Muutetaan 1 päivästä heinäkuuta 2021 alkaen direktiivi 2006/112/EY seuraavasti:”;
            
            
            
               (2)korvataan 3 artikla seuraavasti:
            
            
               ”3 artikla 
                  Direktiivin 2009/132/EY muutokset
            
            
               Kumotaan direktiivin 2009/132/EY IV osasto 1 päivästä heinäkuuta 2021.”;
            
            
            
               (3)muutetaan 4 artiklan 1 kohta seuraavasti:
            
            
               (a)korvataan toinen alakohta seuraavasti:
            
            
               ”Jäsenvaltioiden on annettava ja julkaistava tämän direktiivin 2 ja 3 artiklan noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2021. Niiden on viipymättä toimitettava nämä säännökset kirjallisina komissiolle.”;
            
            
               (b)korvataan neljäs alakohta seuraavasti:
            
         
         
            
               ”Niiden on sovellettava tämän direktiivin 2 ja 3 artiklan noudattamisen edellyttämiä säännöksiä 1 päivästä heinäkuuta 2021.”;
            
            
            
               2 artikla 
                  Direktiiviin (EU) 2019/1995 muutokset
            
            
               Korvataan direktiivin (EU) 2019/1995 2 artiklan 1 kohdan ensimmäinen ja toinen alakohta seuraavasti:
            
            
               ”Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2021. Niiden on viipymättä toimitettava nämä säännökset kirjallisina komissiolle.
            
            
               Niiden on sovellettava näitä säännöksiä 1 päivästä heinäkuuta 2021.”.
            
            
            
               3 artikla
                  Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               4 artikla 
                  Osoitus
            
            
               Tämä päätös on osoitettu kaikille jäsenvaltioille.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston direktiivi (EU) 2017/2455, annettu 5 päivänä joulukuuta 2017, direktiivin 2006/112/EY ja direktiivin 2009/132/EY muuttamisesta palvelujen suorituksia ja tavaroiden etämyyntiä koskevien tiettyjen arvonlisäverovelvoitteiden osalta (EUVL L 348, 29.12.2017, s. 7).
               
               
                  
                     (2)
                  
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
               
               
                  
                     (3)
                  
                        Neuvoston direktiivi 2009/132/EY, annettu 19 päivänä lokakuuta 2009, direktiivin 2006/112/EY 143 artiklan b ja c alakohdan soveltamisalasta vapautettaessa tietty tavaroiden lopullinen maahantuonti arvonlisäverosta (EUVL L 292, 10.11.2009, s. 5). 
               
               
                  
                     (4)
                  
                        Neuvoston direktiivi (EU) 2019/1995, annettu 21 päivänä marraskuuta 2019, direktiivin 2006/112/EY muuttamisesta tavaroiden etämyyntiä ja tiettyjä kotimaisia tavaroiden luovutuksia koskevien säännösten osalta (EUVL L 310, 2.12.2019, s. 1–5).
               
               
                  
                     (5)
                  
                        
                  http://www.consilium.europa.eu/fi/press/press-releases/2016/05/25-conclusions-vat-action-plan/
                   
               
               
                  
                     (6)
                  
                        COM (2015) 192 final.
               
               
                  
                     (7)
                  
                        COM (2015) 550 final.
               
               
                  
                     (8)
                  
                        COM (2016) 179 final.
               
               
                  
                     (9)
                  
                        COMMISSION STAFF WORKING DOCUMENT IMPACT ASSESSMENT Accompanying the document Proposals for a Council Directive, a Council Implementing Regulation and a Council Regulation on Modernising VAT for cross-border B2C e-Commerce, https://eur-lex.europa.eu/legal-content/EN/TXT/?uri=SWD:2016:0379:FIN.
               
               
                  
                     (10)
                  
                        Ehdotus neuvoston direktiiviksi direktiivin 2006/112/EY ja direktiivin 2009/132/EY muuttamisesta palvelujen suorituksia ja tavaroiden etämyyntiä koskevien tiettyjen arvonlisäverovelvoitteiden osalta.COM(2016) 0757 final – 2016/0370(COD), https://eur-lex.europa.eu/legal-content/FI/TXT/?qid=1540389031742&uri=CELEX%3A52018PC0441
               
               
                  
                     (11)
                  
                        EUVL C , , s. .
               
               
                  
                     (12)
                  
                        EUVL C , , s. .
               
               
                  
                     (13)
                  
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
               
               
                  
                     (14)
                  
                        Neuvoston direktiivi (EU) 2017/2455, annettu 5 päivänä joulukuuta 2017, direktiivin 2006/112/EY ja direktiivin 2009/132/EY muuttamisesta palvelujen suorituksia ja tavaroiden etämyyntiä koskevien tiettyjen arvonlisäverovelvoitteiden osalta (EUVL L 348, 29.12.2017, s. 7).
               
               
                  
                     (15)
                  
                        Neuvoston direktiivi (EU) 2019/1995, annettu 21 päivänä marraskuuta 2019, direktiivin 2006/112/EY muuttamisesta tavaroiden etämyyntiä ja tiettyjä kotimaisia tavaroiden luovutuksia koskevien säännösten osalta (EUVL L 310, 2.12.2019, s. 1).